

**Finanšu komitejas sēdes**

**protokols Nr. 15**

Carnikavā, Carnikavas pagastā, Ādažu novadā 2023. gada 20. decembrī

Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 09.00.

Kārtējā atklāta sēde sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā.

Sēdi vada: Karīna Miķelsone.

Sēdi protokolē: Administratīvās nodaļas vecākā referente Linda Pavlovska.

Komitejā pavisam 15 deputāti.

Komitejas sēdē piedalās 15 deputāti:

komitejas locekļi:

Komitejas sēdē piedalās 15 deputāti:

komitejas locekļi: Sniedze Brakovska (LRA), Valērijs Bulāns (LRA), Kerola Dāvidsone (LRA), Arta Deniņa (JKP) (*piedalās attālināti, izmantojot tiešsaistes videokonferences sarunu rīku*, *no plkst. 09.15 līdz plkst.11:27, 2023. gada 21. decembra sēdes turpinājumā nepiedalās*)*,* Genovefa Kozlovska (LZS), Antra Krasta (LZS), Imants Krastiņš (JKP) (*piedalās attālināti, izmantojot tiešsaistes videokonferences sarunu rīku,* *veselības stāvokļa dēļ*)*,* Raitis Kubuliņš (LZP), Kristīne Lakševica (LRA), Jānis Leja (S), Gatis Miglāns (LZS) (*2023.gada 20. decembra sēdē piedalās* *no plkst. 09.00 līdz plkst. 11:50 klātienē, no plkst. 12.30 piedalās attālināti, izmantojot tiešsaistes videokonferences sarunu rīku*), Raivis Pauls (LZS), Liāna Pumpure (LRA), Arnis Rozītis (LRA) (*2023. gada 20. decembra sēdē piedalās* *no plkst. 09.00 līdz plkst. 11:50 klātienē, no plkst. 12.30 piedalās attālināti, izmantojot tiešsaistes videokonferences sarunu rīku*).

Personas, kurām sēdē dots vārds:

Centrālās pārvaldes darbinieki: Ligita Anspoka, Iveta Grīviņa-Dilāne, Ilona Gotharde, Monika Griezne, Everita Kāpa, Sarmīte Mūze, Inga Pērkone, Laila Raiskuma, Rita Rossoha-Sadoviča, Ilze Vanka-Krilovska.

citi: Ādažu novada Vēlēšanu komisijas priekšsēdētāja Agita Berkmane, pašvaldības aģentūras “Carnikavas komunālserviss” direktora 2. vietnieks Lauris Bernāns, pašvaldības aģentūras “Carnikavas komunālserviss” direktors Gunārs Dzenis, Ādažu novada pašvaldības policijas priekšnieks Oskars Feldmanis, Ādažu novada dzimtsarakstu nodaļas vadītāja Nataļja Krasnova, PSIA “Ādažu slimnīca” valdes loceklis Pēteris Pultraks, Ādažu novada kultūras centra Carnikavas novadpētniecības centra vadītāja Olga Rinkus, zvērināta advokāte Sanita Rubene, Ādažu novada Mākslu skolas direktores p.i. Kaspars Rubenis, Ādažu novada sociālā dienesta vadītāja Ieva Roze, SIA “CleanR” Sadzīves atkritumu apsaimniekošanas departamenta vadītāja Liene Rumpane, Pašvaldības mantas iznomāšanas un atsavināšanas komisijas priekšsēdētājs Edvīns Šēpers, SIA “ZAB iLAW” zvērināts advokāts Normunds Šlikte, Ādažu Bērnu un jaunatnes sporta skolas direktore Dagnija Zilberte, Ādažu novada kultūras centra Carnikavas novadpētniecības centra Tūrisma informācijas centra vecākā speciāliste tūrisma jautājumos Rūta Zunde.

**DARBA KĀRTĪBĀ:**

1. Par Finanšu komitejas šā gada 20. decembra sēdes darba kārtības apstiprināšanu.
2. Ziņojums par ierosinājumu atsavināt PSIA “Ādažu slimnīca” pašvaldībai piederošās kapitāla daļas un izbeigt pašvaldības dalību kapitālsabiedrībā.
3. Par saistošo noteikumu “Grozījumi Ādažu novada pašvaldības 2021. gada 27. oktobra saistošajos noteikumos Nr. 17/2021 “Par pašvaldības sociālo pakalpojumu piešķiršanas kārtību”” projektu.
4. Par nekustamo īpašumu “Muižas iela 8-6”, “Muižas iela 8-9” un “Muižas iela 8-10” atkārtoto izsoļu atzīšanu par nenotikušām.
5. Par maksas pakalpojumiem Ādažu novada dzimtsarakstu nodaļā.
6. Par noteikumu “Grozījumi Ādažu novada pašvaldības 23.11.2022. noteikumos Nr. 36 “Valsts autoceļu fonda programmai piešķirto līdzekļu izlietošanas kārtība”” projektu.
7. Par atkritumu apsaimniekošanas maksu Carnikavas pagastā.
8. Par telpu bezatlīdzības lietošanas līguma termiņa pagarināšanu.
9. Par nekustamā īpašuma nodokļa atvieglojumu piemērošanu par ieguldījumiem publiskā infrastruktūrā.
10. Par pirmtiesību izmantošanu un bezmantinieka mantas pārņemšanu Ādažu pašvaldības īpašumā.
11. Par vēlēšanu iecirkņa skaitu un atrašanos vietu.
12. Par bērnu skaitu izmaiņām Ādažu vidusskolas pirmsskolas grupās.
13. Par amatpersonu un darbinieku mēnešalgām 2024. gadā.
14. Par izmaiņām Carnikavas Tautas nama “Ozolaine” struktūrā.
15. Par speciālo piemaksu pašvaldības iestāžu darbiniekiem.
16. Par dalību Interreg Latvijas - Igaunijas programmas projektā “Bioloģiskās daudzveidības saglabāšana un pieejamības uzlabošana infrastruktūrai zaļajās zonās”.
17. Par dalību specifiska atbalsta mērķa 2.1.3. “Veicināt pielāgošanos klimata pārmaiņām, risku novēršanu un noturību pret katastrofām” pasākumā 2.1.3.2. “Nacionālas nozīmes plūdu un krasta erozijas pasākumi”.
18. Par nekustamā īpašuma “Liepnieki” iegādi.
19. Informatīvs ziņojums par Ādažu Bērnu un jaunatnes sporta skolas atskaiti par darbu ar sporta federācijām 2023. gadā.
20. Informatīvs ziņojums par priekšsēdētājas ārzemju komandējumu no šā gada 28. līdz 30. novembrim.
21. Informatīvs ziņojums par atskaitēm par darbību Pierīgas tūrisma asociācijā un Vidzemes tūrisma asociācijā.
22. Par Ādažu novada pašvaldības 2023. gada budžeta grozījumiem.
23. Par Ādažu novada pašvaldības 2024. gada budžeta projektu.

**1. Par Finanšu komitejas šā gada 20.decembra sēdes darba kārtības apstiprināšanu**

|  |
| --- |
| (Karīna Miķelsone) |

Ierosina papildināt darba kārtību ar 21. jautājumu “Informatīvs ziņojums par atskaitēm par darbību Pierīgas tūrisma asociācijā un Vidzemes tūrisma asociācijā”, attiecīgi mainot pārējo jautājumu numerāciju.

Aicina apstiprināt Finanšu komitejas šā gada 20. decembra sēdes darba kārtību.

Atklāti balsojot, ar 14 balsīm "Par", "Pret" – nav, "Atturas" – nav, **KOMITEJA NOLEMJ**:

**Apstiprināt** Finanšu komitejas šā gada 20. decembra sēdes darba kārtību.

**2. Ziņojums par ierosinājumu atsavināt PSIA “Ādažu slimnīca” pašvaldībai piederošās kapitāla daļas un izbeigt pašvaldības dalību kapitālsabiedrībā**

|  |
| --- |
| (Rita Rossoha-Sadoviča) |

Ziņo par PSIA “Ādažu slimnīca” kapitāla daļu atsavināšanas un pašvaldības dalības kapitālsabiedrībā izbeigšanas ierosinājumu (1. pielikums).

*Plkst. 09:15 A. DENIŅA piedalās sēdē.*

K.MIĶELSONE, R. KUBULIŅŠ, A. DENIŅA, I. KRASTIŅŠ, J. LEJA, R. ROSSOHA-SADOVIČA, J. PULTRAKS, S. RUBENE, N. ŠLITKE debatē par ierosinājumu atsavināt PSIA “Ādažu slimnīca” pašvaldībai piederošās kapitāla daļas un izbeigt pašvaldības dalību kapitālsabiedrībā (N. Šlikte informē, ka SIA “ZAB iLAW” apstrīd pašvaldības 2023. gada 1. septembra atteikumu (reģ. Nr. ĀNP/1-12-1/23/1286) izskatīt kapitālsabiedrības kapitāla daļu atsavināšanas ierosinājumu. K. Miķelsone uzsver, ka nesaskata pamatu PSIA “Ādažu slimnīca” (turpmāk – slimnīca) atsavināšanai. Vērš uzmanību, ka slimnīcā pakalpojumi tiek nodrošināti atbilstoši normatīvo aktu prasībām. R. Rossoha-Sadoviča uzsver, ka Pašvaldību likums nenosaka pienākumu pašvaldībai saistībā ar šī likuma spēkā stāšanos pārvērtēt savu dalību izveidotajās kapitālsabiedrībās vai izbeigt dalību tajās, kā arī ievērojot Publiskās personas kapitāla daļu un kapitālsabiedrību pārvaldības likuma 7. panta pirmajā daļā noteikto pienākumu (ne retāk kā reizi piecos gados) kopsakarā ar domes 2020. gada 25. augusta lēmumu Nr. 187 “Par Ādažu novada domes dalības vērtējumu pašvaldības kapitālsabiedrībās”, pašvaldība nav pārkāpusi autonomās funkcijas ietvaru attiecībā uz pašvaldības tiešo līdzdalību kapitālsabiedrībā. Pauž viedokli, ka N. Šlitkes ierosinājums ir subjektīva attieksme, interpretējot tiesību normu.).

Atklāti balsojot, ar 14 balsīm "Par", "Pret" – nav, "Atturas" – 1 (Raitis Kubuliņš (LZP)),**KOMITEJA NOLEMJ**:

1. **Neatbalstīt** ierosinājumu atsavināt PSIA “Ādažu slimnīca” pašvaldībai piederošās kapitāla daļas un izbeigt pašvaldības dalību kapitālsabiedrībā.
2. **Uzdot** pašvaldības Centrālās pārvaldes Juridiskās un iepirkumu nodaļas vecākajai juristei R. Rossohai-Sadovičai sagatavot atbildes vēstuli SIA “ZAB iLAW” par ierosinājuma neatbalstīšanu.

**3. Par saistošo noteikumu “Grozījumi Ādažu novada pašvaldības 2021. gada 27. oktobra saistošajos noteikumos Nr. 17/2021 “Par pašvaldības sociālo pakalpojumu piešķiršanas kārtību”” projektu**

|  |
| --- |
| (Ieva Roze) |

Ziņo par grozījumiem pašvaldības domes 2021. gada 27. oktobra saistošajos noteikumos Nr. 17/2021 “Par pašvaldības sociālo pakalpojumu piešķiršanas kārtību”.

Atklāti balsojot, ar 15 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** saistošo noteikumu “Grozījumi Ādažu novada pašvaldības 2021. gada 27. oktobra saistošajos noteikumos Nr. 17/2021 “Par pašvaldības sociālo pakalpojumu piešķiršanas kārtību”” projektu un virzīt to izskatīšanai pašvaldības domes šā gada 28. decembra sēdē.

**4. Par nekustamo īpašumu “Muižas iela 8-6”, “Muižas iela 8-9” un “Muižas iela 8-10” atkārtoto izsoļu atzīšanu par nenotikušām**

|  |
| --- |
| (Edvīns Šēpers) |

Ziņo par nekustamo īpašumu “Muižas iela 8-6”, “Muižas iela 8-9” un “Muižas iela 8-10” atkārtoto izsoļu atzīšanu par nenotikušām un ierosinājumu rīkot atkārtotas izsoles, pazeminot izsoles sākumcenu par 20%.

Atklāti balsojot, ar 15 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par nekustamo īpašumu “Muižas iela 8-6”, “Muižas iela 8-9” un “Muižas iela 8-10” atkārtoto izsoļu atzīšanu par nenotikušām” projektu un virzīt to izskatīšanai pašvaldības domes šā gada 28. decembra sēdē.

**5. Par maksas pakalpojumiem Ādažu novada dzimtsarakstu nodaļā**

|  |
| --- |
| (Nataļja Krasnova) |

Ziņo par izmaiņām maksas pakalpojumiem Ādažu novada dzimtsarakstu nodaļā. Uzsverot, ka pakalpojumu maksa tiek palielināta:

* svinīga laulības reģistrācijas ceremonijai;
* laulības reģistrācijai;
* laulību jubileju ceremoniju sagatavošana un vadīšanai;
* daudzvalodu standarta veidlapas sagatavošana izziņai par civilstāvokļa akta reģistrāciju vai civilstāvokļa aktu reģistrācijas apliecībai
* izziņas par civilstāvokļa akta reģistrāciju, civilstāvokļa aktu reģistra ieraksta kopijas vai datorizdrukas izsniegšana.

Atklāti balsojot, ar 15 balsīm "Par" , "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par maksas pakalpojumiem Ādažu novada dzimtsarakstu nodaļā” projektu un virzīt to izskatīšanai pašvaldības domes šā gada 28. decembra sēdē.

**6. Par noteikumu “Grozījumi Ādažu novada pašvaldības 23.11.2022. noteikumos Nr. 36 “Valsts autoceļu fonda programmai piešķirto līdzekļu izlietošanas kārtība”” projektu**

|  |
| --- |
| (Gunārs Dzenis) |

Ziņo, ka noteikumi nosaka Latvijas Republikas Satiksmes ministrijas Valsts autoceļu fonda programmas ietvaros Ādažu novada pašvaldībai piešķirto valsts pamatbudžeta mērķdotācijas līdzekļu sadales un izlietojuma kārtību. Ceļu fonda līdzekļu turētāja un rīkotāja ir pašvaldība. Līdzekļus ieskaita pašvaldības pamatbudžetā un to uzskaiti veic atsevišķi no citiem pašvaldības pamatbudžeta ieņēmumiem un izdevumiem. Pašvaldība ieskaita Ceļu fonda līdzekļus pašvaldības aģentūras “Carnikavas komunālserviss” (turpmāk – aģentūras) pamatbudžetā un nodrošina to uzskaiti atsevišķi no citiem aģentūras pamatbudžeta ieņēmumiem un izdevumiem.

G. DZENIS aicina precizēt pašvaldības šā gada 22. marta noteikumus Nr. 9 “Pašvaldības budžeta izstrādāšanas un izpildes kārtība”, uzsverot, ka noteikumos atrunātā kārtība apgrūtina aģentūras ikdienas darbu, veicot ceļu un ietvju posmu seguma vienlaidus atjaunošanas un seguma uzturēšanas darbus.

K. MIĶELSONE rosina precizēt pašvaldības šā gada 22. marta noteikumus Nr. 9 “Pašvaldības budžeta izstrādāšanas un izpildes kārtība”, pārskatot finanšu slieksni.

Atklāti balsojot, ar 15 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** noteikumu “Grozījumi Ādažu novada pašvaldības 23.11.2022. noteikumos Nr. 36 “Valsts autoceļu fonda programmai piešķirto līdzekļu izlietošanas kārtība”” projektu un virzīt to izskatīšanai pašvaldības domes šā gada 28. decembra sēdē.

**7. Par atkritumu apsaimniekošanas maksu Carnikavas pagastā**

|  |
| --- |
| (Lauris Bernāns) |

Ziņo, ka atbilstoši SIA “Clean R” (turpmāk – apsaimniekotājs) šā gada 15. novembra iesniegumam pašvaldības aģentūrai “Carnikavas komunālserviss” (reģ. Nr. 01-4/23/1630), apsaimniekotājs iesniedza finanšu aprēķinu nešķirotas sadzīves atkritumiem un bioloģiski noārdāmajiem atkritumiem, norādot, ka saskaņā ar dabas resursa nodokļa likumprojekta grozījumiem, kas tiks virzīti  Saeimā uz apstiprināšanu, ar 2024. gada 1. janvāri dabas resursu nodokļa likme mainīsies no 95 *euro*/t uz 110 *euro*/t. Tādējādi,  kopējā atkritumu apsaimniekošanas pakalpojuma maksa no 2024. gada 1. janvāra par nešķirotajiem sadzīves atkritumiem būtu jānosaka 25,93 *euro*/m3, bez PVN, neieskaitot BIO korekciju. Tāpat apsaimniekotājs informē, ka ar 2024. gada 1. janvāri atkritumu poligons “Getliņi EKO” būtiski plāno palielināt bioloģiski noārdāmu atkritumu apsaimniekošanas tarifu: no 64,50 *euro*/t uz 91 *euro*/t, kas būtiski palielinās arī bioloģiski noārdāmu atkritumu apsaimniekošanas maksu. Ņemot vērā, ka bioloģiski noārdāmu atkritumu apsaimniekošanas izmaksas ir vienādas ar nešķirotas sadzīves atkritumu izmaksām un tās kļūs vēl augstākas, lai apsaimniekotājs spētu nodrošināt likumā noteikto maksu par bioloģiski noārdāmu atkritumu apsaimniekošanu, tiek rosināts daļu no šīm izmaksām attiecināt uz nešķirotas sadzīves atkritumu tarifu.

L.RUMPANE ziņo par sadzīves atkritumu tarifa paaugstināšanu (2. pielikums).

K.MIĶELSONE, I.KRASTIŅŠ, I.GOTHARDE. L.BERNĀNS, L. RUMPANE debatē par bioloģiski noārdāmo atkritumu apsaimniekošanas maksu Carnikavas pagastā (K. Miķelsone uzsver, ka 10 % atkritumu tarifu pieaugums ir ļoti būtisks un nesamērīgs kāpums, rosina samazināt BIO tarifa pieaugumu par 5 %. L. Rumpane aicina apstiprināt SIA “CleanR” izteikto piedāvājumu, pretējā gadījumā uzņēmums nevarēs nodrošināt atkritumu Atkritumu apsaimniekošanas likumā (turpmāk – likums) noteiktajā apmērā. I. Krastiņš rosina atlikt jautājuma izskatīšanu. I. Gotharde informē, ka izmaiņas likumā nosaka, ka pašvaldības domei lēmums par tarifu paaugstināšanu jāpieņem 2023. gadā.).

K. MIĶELSONE uzdod pašvaldības aģentūras “Carnikavas komunālserviss” direktora 2. vietniekam L. Bernānam līdz pašvaldības domes šā gada 28. decembra sēdei organizēt tikšanos ar SIA “CleanR” vadību un pašvaldības domes vadību, lai vienotos par bioloģiski noārdāmo atkritumu apsaimniekošanas tarifa izmaiņām un virzīt šo jautājumu izskatīšanai pašvaldības domes šā gada 28. decembra sēdē.

Atklāti balsojot, ar 15 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Uzdot** pašvaldības aģentūras “Carnikavas komunālserviss” direktora 2. vietniekam L. Bernānam organizēt tikšanos ar SIA “CleanR” un pašvaldības domes pārstāvjiem, lai vienotos par bioloģiski noārdāmo atkritumu apsaimniekošanas tarifa izmaiņām.
2. **Virzīt** lēmuma “Par atkritumu apsaimniekošanas maksu Carnikavas pagastā” projektu izskatīšanai pašvaldības domes šā gada 28. decembra sēdē.

**8. Par telpu bezatlīdzības lietošanas līguma termiņa pagarināšanu**

|  |
| --- |
| (Ilona Gotharde) |

Ziņo par sabiedriskā labuma organizācijas “Ādažu novada pensionāru biedrība” šā gada 23. novembra iesniegumu (reģ. Nr. ĀNP/1-11-1/23/6361) ar lūgumu uz vienu gadu pagarināt līgumu par pašvaldībai piederošo telpu Gaujas ielā 16, Ādažos, Ādažu novadā, bezatlīdzības lietošanu pensionāru pasākumiem.

Atklāti balsojot, ar 15 balsīm "Par, "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par telpu bezatlīdzības lietošanas līguma termiņa pagarināšanu” projektu un virzīt to izskatīšanai pašvaldības domes šā gada 28. decembra sēdē.

**9. Par nekustamā īpašuma nodokļa atvieglojumu piemērošanu par ieguldījumiem publiskā infrastruktūrā**

|  |
| --- |
| (Everita Kāpa) |

Ziņo par Kristīnes Silanagles, Detlef Wichels un SIA “DIVI S” (turpmāk– iesniedzēji) šā gada 14. novembra iesniegumu (reģ. Nr. ĀNP/1-11-1/23/6285) ar lūgumu piešķirt nekustamā īpašuma nodokļa atvieglojumus iesniedzējiem saskaņā ar pašvaldības 2021. gada 24. novembra saistošo noteikumu Nr. 37/2021 “Par nekustamā īpašuma nodokļa atvieglojumu piešķiršanu Ādažu novadā” 32.5. apakšpunktu, jo iesniedzēji par saviem līdzekļiem izbūvēja maģistrālās koplietošanas inženierbūves – kanalizācijas tīkla izbūvi Vējavas ielā un kanalizācijas tīkla izbūvi “Vējpriedes pieslēgums” Ādažos, Ādažu novadā.

Atklāti balsojot, ar 15 balsīm, "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par nekustamā īpašuma nodokļa atvieglojumu piešķiršanu” projektu un virzīt to izskatīšanai pašvaldības domes šā gada 28. decembra sēdē.

**10. Par pirmtiesību izmantošanu un bezmantinieka mantas pārņemšanu Ādažu pašvaldības īpašumā**

|  |
| --- |
| (Everita Kāpa) |

Ziņo par zvērināta tiesu izpildītāja Gintera Hmeļevska šā gada 18. oktobra pieprasījumu izpildu lietā Nr. 00003/084/2023-BL (reģ. Nr. ĀNP/1-11-1/22/5566) ar lūgumu informēt, vai pašvaldība sniegs atļauju turpināt nekustamā īpašuma Ojāra Vācieša iela 22-9, Carnikava, Carnikavas pagasts, Ādažu novads, kadastra Nr.80529000058 (turpmāk – nekustamais īpašums) atsavināšanas procesu kreditoru pretenziju apmierināšanai, vai arī izmantos pirmtiesību, lai paturētu sev nekustamo īpašumu pašvaldības funkciju īstenošanai, atbilstoši Publiskas personas mantas atsavināšanas likuma 5. panta devītajai un desmitajai daļai, kā arī Ministru kabineta 2013. gada 2. jūlija noteikumu Nr. 364 “Noteikumi par zvērināta tiesu izpildītāja rīcību ar bezmantinieku mantu” 10. punktu un 11.2. apakšpunktam.

Izvērtējot ar pieprasījumu saistītos apstākļus, konstatēts, ka atklājoties bezmantinieka mantai, pašvaldība 2022. gada 20. decembrī vērsās pie zvērināta notāra ar iesniegumu par mantinieku uzaicināšanu. Mantojuma atklāšanās tika izsludināta oficiālajā izdevuma “Latvijas Vēstnesis” 2022. gada 20. decembra 248. numurā. Mantojuma pieņemšanas termiņš beidzās 2023. gada 22. martā. Publikācijā noteiktajā termiņā mantinieki nepieteicās un mantojamā manta atzīta par bezmantinieku mantu saskaņā ar Civillikuma 416. pantu. Pašvaldība pieteica kreditora prasījumus par nekustamo īpašumu: nekustamā īpašuma nodokļu parādu 192,87 *euro* apmērā pret pašvaldību un komunālo maksājumu parādu 616,27 *euro* apmērā pret pašvaldības aģentūru “Carnikavas komunālserviss”.

Atklāti balsojot, ar 15 balsīm "Par" , "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par pirmtiesību izmantošanu un bezmantinieka mantas pārņemšanu Ādažu pašvaldības īpašumā” projektu un virzīt to izskatīšanai pašvaldības domes šā gada 28. decembra sēdē.

**11. Par vēlēšanu iecirkņa skaitu un atrašanos vietu**

|  |
| --- |
| (Agita Berkmane) |

Ziņo, ka Pašvaldības vēlēšanu komisiju un vēlēšanu iecirkņu komisiju likuma 1. panta trešā daļa nosaka, ka vēlēšanu iecirkņu skaitu un to atrašanās vietu pēc pašvaldības domes priekšlikuma apstiprina Centrālā vēlēšanu komisija (turpmāk – CVK). Šā gada 9. oktobrī pašvaldība saņēma CVK vēstuli ( reģ. Nr. ĀNP/1-11-1/23/5334) par vēlēšanu iecirkņu saraksta apstiprināšanu Eiropas Parlamenta vēlēšanām, kas notiks 2024. gada 8. jūnijā, ar lūgumu domei līdz šā gada 29. decembrim iesniegt CVK apstiprināšanai vēlēšanu iecirkņu sarakstu Ādažu novada administratīvajā teritorijā.

# Atklāti balsojot, ar 15 balsīm "Par", "Pret" – nav, "Atturas" – nav, KOMITEJA NOLEMJ:

**Atbalstīt** lēmuma “Par vēlēšanu iecirkņa skaitu un atrašanos vietu” projektu un virzīt to izskatīšanai pašvaldības domes šā gada 28. decembra sēdē.

**12. Par bērnu skaitu izmaiņām Ādažu vidusskolas pirmsskolas grupās**

|  |
| --- |
| (Ligita Anspoka) |

Ziņo, ka Ādažu vidusskola (turpmāk – ĀVS) saskaņā ar izglītības iestādes nolikumu īsteno arī pirmsskolas izglītības programmu adresē Gaujas ielā 30, Ādaži, Ādažu novads, LV-2164.

2023./2024. mācību gadā ĀVS pirmsskolas izglītības posmā ir 5 grupas, katrā 20 bērni. Grupas izvietotas skolas ēkas divos stāvos un aizņem 11 mācību kabinetu telpas (katrai grupai ir mācību telpa un guļamtelpa, kā arī visām grupām ir pieejams viens kopīgs mūzikas kabinets).

2024. gada 1. septembrī ĀVS pirmsskolas 25 bērni izglītības ieguvi turpinās 1. klasē.

2023./2024. mācību gadā ĀVS absolvēs sešas 9. klases un 1. septembrī būs jāuzņem astoņas 5. klases. Tādējādi 2024. gada 1. septembrī būs nepieciešami papildu kabineti mācību procesa organizēšanai, turklāt jau šobrīd trūkst mācību kabinetu citām klašu grupām, apgrūtinot mācību priekšmetu stundu saraksta veidošanu, skolēnu ēdināšanu un garderobju pieejamību.

Situācijas uzlabošanai ĀVS pirmsskolā ir iespējams samazināt grupu skaitu, nodrošinot 3 grupas, kur katrā grupā ir ne vairāk kā 24 bērni, tādējādi aizņemot skolas tikai vienu stāvu.

K. MIĶELSONE uzdod pašvaldības Centrālās pārvaldes Izglītības un jaunatnes nodaļas vadītājai L. Anspokai izvērtēt iespējas par sākumskolas vienas klases izveidi pirmsskolas izglītības iestādes “Piejūra” telpās uz noteiktu laiku.

Atklāti balsojot, ar 15 balsīm "Par" , "Pret" – nav, "Atturas" – nav, **KOMITEJA NOLEMJ**:

1. **Uzdot** pašvaldības Centrālās pārvaldes Izglītības un jaunatnes nodaļas vadītājai L. Anspokai izvērtēt iespējas par sākumskolas grupas izveidi pirmsskolas izglītības iestādes “Piejūra” telpās uz noteiktu laiku.
2. **Atbalstīt** lēmuma “Par bērnu skaitu izmaiņām Ādažu vidusskolas pirmsskolas grupās” un virzītto izskatīšanai pašvaldības domes šā gada 28. decembra sēdē.

**13. Par amatpersonu un darbinieku mēnešalgām 2024. gadā**

|  |
| --- |
| (Laila Raiskuma) |

Ziņo par amatpersonu un darbinieku mēnešalgu paaugstināšanu 2024. gadā.

K. MIĶELSONE, J. LEJA, I.KRASTIŅŠ, I. REĶE, S. BRAKOVSKA, L. RAISKUMA debatē par mēnešalgu pieaugumu pašvaldības aģentūras “Carnikavas komunālserviss” (turpmāk – aģentūras) tehniskajiem darbiniekiem (J. Leja vērš uzmanību, ka aģentūras darbinieki salīdzinājumā ar pašvaldības darbiniekiem saņem mazākas mēnešalgas. K. Miķelsone skaidro, ka 4 % ir kopējais atalgojuma pieaugums aģentūras budžetā, ņemot vērā aģentūras budžeta rezerves. Uzsver, ka visu aģentūras darbinieku vidējais mēnešalgu pieaugums ir 7,7%, jo tika veikta mēnešalgu pieauguma diferencēšana, palielinot mēnešalgu no 6 % amatiem, kuri jau sasniedza minimālo mēnešalgu grupu slieksni vai tuvojas viduspunktam līdz 23 % amatiem, kuri nav sasnieguši mēnešalgu grupu slieksni. Pauž viedokli, ka ir jāizvērtē atbildīgi dažādu jomas speciālistu mēnešalgas, jo atšķiras darba pienākumi, kā arī atbildība, šobrīd nav pamatojuma izcelt vienas jomas speciālistus, palielinot mēnešalgas. Aicina deputātus turpmāk piedalīties pašvaldības budžeta plānošanas sanāksmēs, laicīgi piedāvājot savus ierosinājumus un risinājumus, uzsverot, ka šogad mēnešalgu paaugstināšanas izvērtēšana bija ļoti caurredzama, vairākkārt skaidrojot deputātiem un pašvaldības darbiniekiem izlīdzināšanas metodi. I. Reķe skaidro, ka sistēma ir sarežģīta, bet līdz 2027. gadam pašvaldībai ir jāsasniedz mēnešalgu grupu viduspunkti. Uzsver, ka tika ņemti vērā aģentūras ieteikumi noteikto amatu mēnešalgām, lai noturētu jomas speciālistus amatos.).

*Plkst. 11.27 A. DENIŅA atstāj sēdi.*

\*\*\*

Pārtraukums no plkst. 11.50 līdz plkst. 12.30.

\*\*\*

K. MIĶELSONE aicina deputātus balsot par lēmuma “Par amatpersonu un darbinieku mēnešalgām 2024. gadā” projektu.

Atklāti balsojot, ar 12 balsīm "Par", "Pret" – nav, "Atturas" – 2 (Imants Krastiņš (JKP), Jānis Leja (S)), (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** lēmuma “Par amatpersonu un darbinieku mēnešalgām 2024. gadā” projektu un virzīt to izskatīšanai pašvaldības domes šā gada 28. decembra sēdē.

**14. Par izmaiņām Carnikavas Tautas nama “Ozolaine” struktūrā**

|  |
| --- |
| (Laila Raiskuma) |

Ziņo, ka Ādažu novada kultūras centra Carnikavas Tautas namā “Ozolaine”” (turpmāk – TN “Ozolaine”) darbojas skolas vecuma bērnu deju kolektīvs “Dālderītis”, kurā ir 41 dejotājs 1. – 9. klašu grupā, no kuriem 12 ir reģistrēti Carnikavas pamatskolas (turpmāk – CPS) deju kolektīvā un 38 pirmsskolas vecuma bērni.

Lai nodrošinātu deju kolektīva darbības piekritību bērnu interešu izglītības programmām un novērstu dejotāju piederību dažādiem kolektīviem, deju kolektīvs “Dālderītis” ir jāpārceļ no TN “Ozolaine” uz CPS, vienlaikus nodrošinot interešu izglītības programmas un deju kolektīva vadītāja atlīdzības finansēšanu no valsts budžeta mērķdotācijas un pirmsskolas vecuma bērniem no pašvaldības budžeta.

Pārcelšanas rezultātā nav nepieciešams saglabāt deju kolektīva “Dālderītis” repetitora amata vietu, bet ir nepieciešams, pārcelt to uz jauniešu deju kolektīvu “Abi divi”. Pārcelšanas rezultātā papildu līdzekļi nav nepieciešami.

Atklāti balsojot, ar 14 balsīm "Par", "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** lēmuma “Par izmaiņām Carnikavas Tautas nama “Ozolaine” struktūrā”projektu un virzīt to izskatīšanai pašvaldības domes šā gada 28. decembra sēdē.

**15. Par speciālo piemaksu pašvaldības iestāžu darbiniekiem**

|  |
| --- |
| (Laila Raiskuma) |

Ziņo, ka pamatojoties uz darba vides riska faktoru novērtēšanas rezultātiem, tika secināts, ka īpašajam riskam darba vietā ir pakļauti šādi amati:

1. Ādažu novada bāriņtiesā – 4 amati un daļēji 1 amats (sekretāre);
2. Ādažu novada sociālajā dienestā – 29 amati;
3. Ādažu novada pašvaldības policijā – 30 amati.

Pašvaldības ieskatā īpašā riska piemaksas apjoms mēnesī būtu nosakāms:

1. Ādažu novada bāriņtiesā – 3 % apmērā;
2. Ādažu novada sociālajā dienestā – 3 % apmērā;
3. Ādažu novada pašvaldības policijā – 5 % apmērā.

Paredzamā ietekme uz pašvaldības budžetu 2024. gadā būtu 55 716 *euro*.

K. MIĶELSONE, J. LEJA, L.RAISKUMA, O. FELDMANIS debatē par speciālo piemaksu (turpmāk – piemaksa) noteikšanas kārtību (K. Miķelsone informē, ka šis jautājums tika skatīts ilgā laika posmā un ir priecīga, ka beidzot ir izdevies panākt vienošanos par piemaksām. O. Feldmanis pauž viedokli, ka iepriekš nebija noteikta šāda veida piemaksa, ir pateicīgs, ka pašvaldības policijas darbs tiek atzinīgi novērtēts, informē, ka maksimālā piemaksa ir 10 %, pauž iespēju nākotnē izvērtēt piemaksu palielināšanu.).

Atklāti balsojot, ar 14 balsīm "Par", "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** lēmuma “Par speciālo piemaksu pašvaldības iestāžu darbiniekiem” projektu un virzīt to izskatīšanai pašvaldības domes šā gada 28. decembra sēdē.

**16. Par dalību Interreg Latvijas - Igaunijas programmas projektā “Bioloģiskās daudzveidības saglabāšana un pieejamības uzlabošana infrastruktūrai zaļajās zonās”**

|  |
| --- |
| (Ilze Vanka-Krilovska) |

Ziņo, ka projekta galvenais mērķis ir bioloģiskās daudzveidības saglabāšana un zaļās infrastruktūras aizsardzība un uzlabošana Ūdensrožu parka teritorijā, padarot to pieejamāku lielākai sabiedrības daļai. Maksimālā viena projekta granta finansējums ir 1 000 000 *euro*, kas savstarpēji jāsadala starp visiem partneriem (šobrīd sadalījums nav noteikts). Projektā plānots iesaistīt trīs partnerus no Latvijas un divus partnerus no Igaunijas. Gulbenes novada pašvaldība ierosina katram projekta partnerim paredzēt vidēji 160 875 *euro*, t.sk. 128 700 *euro* Eiropas Reģionālā attīstības fonda (ERAF) finansējums, jeb 80 % no kopējā finansējuma, un 32 175 *euro* pašvaldības līdzfinansējums. Projekta īstenošanas termiņš ir no 2024. gada līdz 2027. gadam.

Atklāti balsojot, ar 14 balsīm "Par", "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** lēmuma “Par dalību Interreg Latvijas - Igaunijas programmas projektā “Bioloģiskās daudzveidības saglabāšana un pieejamības uzlabošana infrastruktūrai zaļajās zonās”” projektu un virzīt to izskatīšanai pašvaldības domes šā gada 28. decembra sēdē.

**17. Par dalību specifiska atbalsta mērķa 2.1.3. “Veicināt pielāgošanos klimata pārmaiņām, risku novēršanu un noturību pret katastrofām” pasākumā 2.1.3.2. “Nacionālas nozīmes plūdu un krasta erozijas pasākumi”**

|  |
| --- |
| (Inga Pērkone) |

Ziņo par Vides aizsardzības un reģionālās attīstības ministrijas (turpmāk – VARAM) šā gada 7. decembra vēstuli (reģ. Nr. ĀNP/1-11-1/23/6632) “Par pasākuma 2.1.3.2. “Nacionālas nozīmes plūdu un krasta erozijas pasākumi” projektu ideju priekšatlases rezultātiem”, kurā VARAM informē, ka ir noslēgusi pašvaldību iesniegto projektu ideju vērtēšanu Eiropas Savienības kohēzijas politikas programmas 2021. – 2027. gadam. Projekta idejas īstenošanai nepieciešams paredzēt 720 000 *euro* jeb 15% pašvaldības līdzfinansējumu. Kopējais plānotais indikatīvais finansējums – 4 800 000 *euro*. 2024. gada un 2025. gada budžetā būtu nepieciešams projekta idejai paredzēt 220 000 *euro* Pašvaldības līdzfinansējumu hidroloģiskā modeļa izstrādei (150 000 *euro*), izmaksu un ieguvumu analīzei (40 000 *euro*) un ietekmes uz vidi novērtējumam (30 000 *euro*).

Atklāti balsojot, ar 14 balsīm "Par", "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** lēmuma “Par dalību specifiska atbalsta mērķa 2.1.3. “Veicināt pielāgošanos klimata pārmaiņām, risku novēršanu un noturību pret katastrofām” pasākumā 2.1.3.2. “Nacionālas nozīmes plūdu un krasta erozijas pasākumi”” projektu un virzītto izskatīšanai pašvaldības domes šā gada 28. decembra sēdē.

**18. Par nekustamā īpašuma “Liepnieki” iegādi**

|  |
| --- |
| (Inga Pērkone) |

Ziņo par nekustamā īpašuma “Liepnieki” iegādi pašvaldības funkciju nodrošināšanai. Informē, ka tika veikta īpašuma novērtēšana un novērtējamā nekustamā īpašuma tirgus vērtība novērtēšanas datumā ir aprēķināta 1 037 000 *euro*. Vērš uzmanību, ka nekustamā īpašuma “Liepnieki” īpašnieks piekrita īpašuma atsavināšanai par aprēķināto cenu.

Atklāti balsojot, ar 14 balsīm "Par", "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** lēmuma “Par nekustamā īpašuma “Liepnieki” iegādi” projektu un virzīt to izskatīšanai pašvaldības domes šā gada 28. decembra sēdē.

**19. Informatīvs ziņojums par Ādažu Bērnu un jaunatnes sporta skolas atskaiti par darbu ar sporta federācijām 2023. gadā**

|  |
| --- |
| (Dagnija Zilberte) |

Ziņo par Ādažu Bērnu un jaunatnes sporta skolas darbu ar sporta federācijām 2023. gadā (3. pielikums).

Atklāti balsojot, ar 14 balsīm "Par", "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

**Pieņemt** informāciju zināšanai.

**20. Informatīvs ziņojums par prieksšsēdētājas ārzemju komandējumu no 2023. gada 28. līdz 30.novembrim**

|  |
| --- |
| (Karīna Miķelsone) |

Ziņo par komandējumu Briselē no šā gada 28. novembra līdz 30. novembrim (4. pielikums). Informē, ka 2015. gadā ANO Ģenerālajā asamblejā pieņēma rezolūciju ***Mūsu pasaules pārveidošana: ilgtspējīgas attīstības programma 2030. gadam*** jeb *Dienaskārtība 2030*. Tā nosaka **17 *Ilgtspējīgas attīstības mērķus*** (turpmāk – *IAM*) un 169 apakšmērķus, kas sasniedzami, lai pasaulē mazinātos nabadzība un pasaules attīstība būtu ilgtspējīga. *IAM* tiek līdzsvaroti trīs  dimensijās: ekonomika, sociālie aspekti un vide. Aicina pašvaldības deputātus iesaistīties to popularizēšana un piedāvā 2024. gadā katram deputātam uzņemties patronāžu kādam no 17 *IAM*.

Deputāti kopīgi vienojas, ka pašvaldības domes šā gada 28. decembra sēdē K. Miķelsone informēs deputātus par 17 *IAM*.

Atklāti balsojot, ar 14 balsīm "Par", "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

**Pieņemt** informāciju zināšanai.

**21. Informatīvs ziņojums par atskaitēm par darbību Pierīgas tūrisma asociācijā un Vidzemes tūrisma asociācijā**

|  |
| --- |
| (Olga Rinkus, Rūta Zunde) |

Ziņo par darbību Pierīgas tūrisma asociācijā un Vidzemes tūrisma asociācijā (5. pielikums).

*Plkst. 14.30 S. BRAKOVSKA atstāj sēdi.*

Atklāti balsojot, ar 13 balsīm "Par", "Pret" – nav, "Atturas" – nav, (Sniedze Brakovska (LRA), Arta Deniņa (JKP) atstāja sēdi), **KOMITEJA NOLEMJ**:

**Pieņemt** informāciju zināšanai.

**22. Par Ādažu novada pašvaldības 2023. gada budžeta grozījumiem**

|  |
| --- |
| (Sarmīte Mūze) |

Ziņo par pašvaldības 2023. gada budžeta grozījumiem (6. pielikums).

*Plkst. 14.50 S. BRAKOVSKA piedalās sēdē.*

Atklāti balsojot, ar 14 balsīm "Par", "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** pašvaldības grozījumus pašvaldības 2023. gada budžetā un virzīt tos izskatīšanai pašvaldības domes šā gada 28. decembra sēdē.

**23. Par Ādažu novada pašvaldības 2024. gada budžeta projektu**

|  |
| --- |
| (Sarmīte Mūze) |

Ziņo par pašvaldības 2024. gada budžeta projektu (7. pielikums). Informē, ka pašvaldības pamatbudžeta finanšu līdzekļu provizoriskais atlikums 2024. gada 1. janvārī būtu 9 016 614 *euro*. Pamatbudžeta ieņēmumi 50 914 203 *euro*, izdevumi 58 317 823 *euro*, plānotie aizņēmumi 1 873 161 *euro* un atmaksājamā summa Valsts kases kredītiem 3 486 155 *euro*. Iepazīstina deputātus ar plānotājiem budžeta sadalījumiem.

I. KRASTIŅŠ vērš uzmanību, ka šā gada 4. decembrī pašvaldībā tika iesniegta deputātu vēstule (reģ. Nr. ĀNP/1-11-1/23/6547), kurā pašvaldības dome tika aicināta iekļaut 18 priekšlikumus pašvaldības 2024. gada budžeta projektā.

K.MIĶELSONE uzsver, ka visi 18 priekšlikumi tika izskatīti, izvērtēti un šā gada 18. decembrī deputātiem sniegta izsmeļoša atbildes vēstule (reģ. Nr. ĀNP/1-12-4/23/1859) par katru no priekšlikumiem.

J. LEJA pauž viedokli, ka pašvaldības 2024. gada budžets ir nesabalansēts, pārlieku daudz finansiālie līdzekļi novirzīti pašvaldību darbinieku un amatpersonu algām. Aicina atkārtoti pārskatīt pašvaldības budžeta sadaļu “algas”, ietaupījumus novirzot projektu īstenošanai.

K. MIĶELSONE ierosina katru mēnesi pārskatīt ietaupījumus, ko virzīt “zemsvītru” projektu un prioritāšu īstenošanai. Uzsver, ka regulāri tiks pārskatīts pašvaldības 2024. gada budžets. Informē, ka visas pašvaldības budžeta izmaiņas tika un turpmāk arī tiks veiktas pārskatāmi un caurredzami.

\*\*\*

Pārtraukums no šā gada 20. decembra plkst. 16.00 līdz šā gada 21. decembra plkst. 08.30.

\*\*\*

K. MIĶELSONE, I. PĒRKONE, R. KUBULIŅŠ, S. MŪZE, M. GRIEZNE, J. LEJA, I. KRASTIŅŠ debatē par “zemsvītru” projektiem.

I. PĒRKONE aicina pārskatīt un iekļaut pašvaldības 2024. gada budžeta projektā “zemsvītu” projektus:

* “2 jaunu velo apkopes stendu izveide Kadagā un Kalngalē” (5600 *euro*);
* “Puķu podi Pirmā ielā pie bērnu dārza transporta organizēšanai” (5000 *euro*);
* “Sportisko aktivitāšu laukums Ādažos Pirmā iela 25. Trūkstošo āra sporta laukuma aprīkojums - vingrošanas iekārta, āra trenažieris, vingrošanas iekārtas pārbaude” (3000 *euro*).

Uzsver, ka minēto projektu rezultāti būs pieejami un redzami visiem novada iedzīvotājiem, palīdzēs organizēt satiksmi pie Ādažu pirmsskolas izglītības iestādes “Strautiņš”, sekmēs mobilitāti novada teritorijā, kā arī papildinās trūkstošo vingrošanas elementu jau izveidotajā sportisko aktivitāšu laukumā Pirmā ielā 25, Ādažos, par ko tika saņemti iedzīvotāju lūgumi.

# K. RUBENIS aicina iekļaut pašvaldības 2024. gada budžeta projektā “zemsvītru” projektus, kas saistīti ar Ādažu novada Mākslu skolas telpu pielāgošanu un aprīkošanu Carnikavas pagastā.

S. MŪZE skaidro sadalījumu “zemsvītru” projektiem, kuri tiks realizēti pirmie, ja būs pieejams konta atlikums. Informē, ka provizoriski konta atlikums būtu 6 milj. *euro*, bet gala rezultāts atkarīgs no Iedzīvotāju ienākuma nodokļa.

M. GRIEZNE aicina pārskatīt un iekļaut pašvaldības Centrālās pārvaldes Sabiedrisko attiecību nodaļas budžetā mobilo aplikāciju “Mana pilsēta”.

K. MIĶELSONE informē, ka šobrīd esošā aplikācija strādā, aicina sākt pārmaiņas pa soļiem, iespēju robežās pārskatot tās.

V. BULĀNS vērš uzmanību, ka pašvaldības 2024. gada budžets tiks skatīts arī Finanšu komitejas 2024. gada 17. janvāra sēdē, ierosinātie jautājumi un grozījumi tiks ņemti vērā, šobrīd svarīgi ir apzināties pašvaldības budžeta konta atlikumu. Aicina deputātus atbalstīt pašvaldības 2024. gada budžeta projektu.

R. KUBULIŅŠ informē, ka atbalstīs pašvaldības 2024. gada budžeta projektu.

K.MIĶELSONE uzsver, ka Finanšu komitejas 2024. gada 17. janvāra sēdē, kad tiks skatīti grozījumi pašvaldības 2024. gada budžetā, tiks pārskatīti ietaupījumi darbinieku un amatpersonu algas sadaļā. Informē, ka šobrīd ir izskatīti un saplānoti 90 % no pašvaldības budžeta. Aicina deputātus atbalstīt pašvaldības 2024. gada budžeta projektu un virzīt to apstiprināšanai pašvaldības domes šā gada 28. decembra sēdē.

Atklāti balsojot, ar 12 balsīm "Par", "Pret" – 1 (Imants Krastiņš (JKP)), "Atturas" – 1 (Jānis Leja (S)), (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** pašvaldības 2024. gada budžeta projektu un virzīt to izskatīšanai pašvaldības domes šā gada 28. decembra sēdē.

*Sēde slēgta 2023. gada 21. decembrī plkst. 10.34*.

Finanšu komitejas priekšsēdētāja Karīna Miķelsone

Protokolētāja LINDA PAVLOVSKA

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU